Хюго, докъде бяхме?
За минута сякаш е минала цяла година.
Припомни ми.
Разказах ти как бях повишен.
За бляскавото ти бъдеще в "Лас Колинас".
А Хектор беше...
Понижен. Мога да съм по-полезен край басейна.
- Това отвори вратите за Мемо. - Търсим началник басейн.
Познавам идеалния човек.
Имаше много кавги и раздели.
Няма да търпя такова поведение под моя покрив.
Съжалявам, край.
- Трябва да се разделим. - Какво?
Чад и аз скъсахме.
Отменихме сватбата.
Но имаше и любов.
Най-вече за мен и Хулия.
Искам да бъда с теб.
Даян се сдоби с нов бизнес партньор - богаташа Рикардо Вера.
Мама прие Сара такава, каквато е.
Лупе преглътна връзката на Мемо с Лорена при едно условие.
Брак до един месец.
А Чад реши да си почине от всичко.
Хубави начос.
И какво още?
Най-важното от всичко.
- Татко? - А, да.
Оттам ще започна. Създадох напрегнато очакване.
Да му се не...
...види.
Хюго.
Това е братовчедка ти Палома.
През всичките тези години съм имал братовчедка?
Знаеш ли колко е тежко да си мексиканец без рода?
- Какво правиш тук? - Минавах наблизо,
видях тези цветя и си спомних колко ги обичаш.
- Та затова... - Чудесно.
Значи задачата ти е изпълнена.
- Не, аз... - Ще махна лалетата, още съм алергична.
- Но много мило. - Вярно.
Добре де.
Дойдох в Акапулко на панихида.
Но откакто съм тук,
събирам кураж да мина да те видя.
Пък и сте братовчеди.
Къщата всъщност е твоя, не мога да не те пусна.
Да.
Настанявайте се, аз ще натопя цветята.
Само махни лалетата!
Да не ти се подуе гърлото.
Страхотен баща съм.
Какво става?
Мислех, че отиваме при Хулия, а се оказа, че сме у дъщеря ти.
- Защо не си ми казвал за нея? - Неудобно ми беше.
Отношенията ни с Палома са сложни.
Добре, но какво стана с теб и Хулия?
- В разказа ти точно се загаджихте. - Да.
Историята ни тъкмо започна.
А следващата глава беше пълна с обрати.
Интриги, предателства и, естествено, романтика.
- Да ти разкажа ли? - Имам ли избор?
Не.
Случи се месец след като дон Пабло и Даян помогнаха за сватбата на майка ми,
а с Хулия станахме двойка.
Вече имаш вид на началник.
Ризата е идеална. И си я ушила ти!
Но рядко оставахме сами.
Стига целувки и милувки.
Доня Нора, раничко дойдох.
Ших униформата на Максимо до късно през нощта.
- Знаеш ли, че едната му ръка е по-къса? - Разбира се.
Дори костюмът му за първото причастие беше по поръчка.
Наистина ли?
- Винаги си добре дошла. - Благодаря.
Стига да сте благочестиви.
- Закуска? - Естебан има грижата! Направих чилакили.
Но ако не обичате, има и бъркани яйца. Само ще махна тортилята.
Изглежда вкусно, но трябва да вървим. Днес аз ще водя инструктажа.
- Не, чакайте, нека поне ви приготвя... - Обяд!
- Естебан се е погрижил. - Благодаря.
Съпругът ми мисли за всичко. Благословията!
- Да! И избави ни от злото, амин. - Амин.
Чао, много благодаря. Колко хубаво.
- Успех! - Обичам те, мамо.
Толкова бързо растат.
Мама откри нова любов и макар да беше щастлива със съпруга си,
трудно приемаше намесата му в домакинството.
Сара си имаше други грижи.
Писна ми. Знам, че ми крадеш шампоана.
С червена капачка, пени се веднага, мирише на манго и прави косата мека?
Това е балсамът, Естебан! И от него ли крадеш?
Не се прави на ченге, а си почисти стаята. Не съм ти перачка!
- И гъбата ми ли си използвал? - Не!
ЛАС КОЛИНАС
С Хулия ходехме от месец, но в "Лас Колинас" още никой не знаеше.
Макар че беше забавно да се крием...
Портокали?
Единайсет броя папая.
...трудно намирахме уединение, колкото и да ни се искаше.
- Среща до кофите за боклук? - Уговорено.
Така се надявах да няма риба днес.
- Мемо, какво правиш? - Крия се от Лупе.
Даде ми един месец да предложа на Лорена.
Само че с 30 или с 31 дни?
Защото тогава разполагам с още ден.
Не знам дали има предвид лунния или грегорианския календар.
Нали щеше да й предложиш на панаира?
Виенското колело се развали,
а влакчето на ужасите не е романтично.
Само съвършенство за моята любима.
Колко сладко!
Никак не е сладко да те убие жена,
която има достъп до професионални перални машини.
Едно петънце кръв няма да открият.
Максимо, помогни ми да го измисля след инструктажа.
Ще го пропусна. Не искам Лупе да ме сгащи.
На твое разположение съм.
- Но нима ще пропуснеш първия ми... - Успех, вярвам в теб!
Внимавай, охранителят е клюкар.
Да, шефе, ще ти изпратя документите после.
Добре, колежке.
А аз ще ти изпратя другите документи, за които говорихме.
И няколко файла. Те са важни.
Ще те прекъсна.
Това тъжно и емоционално момче, копнеещо да огласи любовта си, е баща ми?
Напереният и самовлюбен милионер?
Всъщност вече съм милиардер.
- Прощавай, отдавна беше. - Няма нищо.
За последно го видях в запис на "Айпад", който изпрати за дипломирането ми.
Моделът още не беше на пазара!
Дори убедих Питбул да участва, а тогава беше суперзвезда.
По-добре да си говорим за "Лас Колинас".
Нещо за пиене?
- "Санпелегрино". - Говорех на Хюго.
- Само вода. - И за мен същото, но газирана.
И с лайм или лимон. По твой избор.
Дали ме чу? Да отида ли да й кажа?
Добре, няма.
Докъде бях стигнал? Сетих се.
Готвех се за първия си дневен инструктаж.
Даян беше известна с драматичните си встъпления,
но тъй като Чад все още търсеше себе си,
беше малко унила.
Добро утро.
Отсега нататък Максимо ще води сутрешния инструктаж.
Един ден той ще замени дон Пабло,
който ще ме напусне.
Защото, от мен да знаете, така правят хората.
Отиват си.
Започвай, преди да е станало по-зле.
Благодаря, Даян.
Няколко съобщения, преди да сбъднем мечтите на нашите гости днес.
Само не бива да хранят чайките. Стават ужасно агресивни.
Вчера за малко да отнесат детенце с чурос в ръка.
Чуросите са ни много важни.
Освен това, Бето, зареди добре бара за 5 май.
Това е голям празник за американските туристи.
Наливат се с бира.
Хектор, довечера изчисти щателно всичко около басейна.
Друго няма.
Въпроси?
И все пак? Никой ли няма въпроси?
- Лупе, не те видях. - Къде е Мемо?
Дори не бях забелязал, че го няма.
Такъв дълъг 31-дневен месец беше.
Изгубил съм му дирите.
Приключихме.
Максимо.
Страхотно се справи на инструктажа.
- Вълнуващо е добър приятел да блесне. - Благодаря, Хектор.
Нареди ми да чистя, обаче някой ще трябва да ме замести.
Имам много, много важен ангажимент.
- Какъв? - Значи искаш да ти обяснявам.
Да речем, че ако не отида,
ще решат, че отказвам да стана донор.
Ще даряваш орган? Колко смело!
Не бих се окачествявал, но благодаря за разбирането.
И моля те, ако не оцелея, разказвай моята история.
Максимо, моят най-добър приятел.
- Дали друг не може да зареди бара? - И ти ли си зает?
- Не, просто ми се спи. - Добре тогава.
- Ще го заредя аз, а ти си почини. - Благодаря, Макси.
Ти си най-добрият приятел и шеф.
На колегите ти явно им харесва да работят за теб.
- Благодаря. - Не е комплимент.
Знам, че граници се поставят трудно, но вече си на висок пост
и не бива да си твърде дружелюбен.
Благодаря за съвета, но спокойно, мога да бъда и строг.
Няма да допусна да ми се качат на главата.
Максимо Гаярдо!
Може ли отпуск утре? "Кълчър Клъб" ще свирят в Мексико Сити.
Събираме челен опит.
Хубаво, вървете.
Но следващия път, когато "Кълчър Клъб" дойдат за голям концерт,
няма да ви пусна!
Ето, строг съм.
- Как е? - На английски.
Как е, Мемо?
Чудесно си подредил тук. И прозорец ли си направил?
Декоративен е.
За да създам илюзията за светлина.
Лупе пита ли за мен на инструктажа?
Не.
Може би.
Стига съм те лъгал. Пита.
Какво ще правя? Не знам как да предложа на Лорена.
Всичките ми идеи ми се струват твърде сладникави, прости или сложни.
Случайно да знаеш някой, който си търси костюм на панда?
Май прекаляваш с мисленето.
Защо не й предложиш при Морския прозорец?
Имаш предвид мястото, считано за най-романтично в "Лас Колинас"?
Нямам представа как не съм се сетил.
Проблемът е, че там вечно има върволица от хора.
Щеше да е проблем, ако твоят пръв приятел не беше началник.
- Наистина ли ще го направиш? - По залез довечера.
Но без пандата, зловеща е.
Г-це Дейвис?
Прощавай, че прекъсвам масажа ти,
но е дошъл неочакван гост.
- Чад ли? - Не, за съжаление.
Г-н Вера.
- Вие не сте г-н Вера. - По-големият му брат съм - г-н Вера.
Но ми викайте Алехандро. Радвам се да се запознаем, Даян.
Не знаех, че Рикардо има брат.
Рикардо обича да си купува лъскави играчки,
а аз съм този, който ги поправя, като се счупят.
Намеквате, че "играчката" е счупена ли?
Не знам, още не съм си играл с нея.
Ако ни бяхте предупредили, че ще дойдете,
щяхме да ви организираме посрещане.
Можеше и аз да съм с дрехи.
Не, точно това исках да видя.
Как функционира хотелът в нормален ден.
Вече аз ще надзиравам новата инвестиция на компанията ни.
И предпочитам метода "око да види, ръка да пипне".
Стига пипането да не ви е дошло в повече.
Имате предвид масажа. Много смешно.
С удоволствие ще ви покажа как работи нашият изумителен комплекс.
Чудесно.
- Но първо държа да се облека. - Разбира се.
Подготовката за романтичната вечер на Мемо напредваше.
Палома май е наследила алергията от мен.
Ето го нашия нов заместник-управител Максимо,
който по случайност разкрасява прочутия ни Морски прозорец.
Максимо със севичето? Чувал съм за теб от брат ми.
Много ми е приятно. Не знаех, че г-н Вера има брат.
- Четвъртият учуден. Вече се засягам. - Много се извинявам.
Може да ми се реваншираш, като ми донесеш от легендарното севиче.
Севиче, ясно.
Всъщност защо не направим дегустация тук по залез слънце?
Какво ще кажеш?
Желанието на госта е закон.
Класика.
Върви.
Насам.
Понякога се появява и прочутият ни лилав делфин Пол.
Предстоеше най-важният миг за Мемо.
- Пол! - Но имах и задача от новия съсобственик.
Какво можех да направя?
Нямаше как, трябваше да разочаровам скъпия си приятел.
- Заприличваш на себе си. - Дойде точно за най-гадната част.
- Досега бях герой. - Наистина ли, Хюго?
Не бих казал.
Поне ми донесе нещо за пиене, има надежда.
Продължавай, искам да чуя нататък.
Добре. Сега ми стана неудобно.
Докъде бях?
Та значи...
Мама се прибираше, за да свърши куп неща вкъщи.
Беше й приятно.
- Какво правиш? - За прането ли питаш?
Не се засягай, съпруго моя, но е видно.
Каза, че ти е писнало от пране, и реших да помогна.
Децата си имат изисквания.
Да не е твърде колосано, защото Максимо има чувствителна кожа.
Иначе му избива обрив на врата.
Тази е добре. Много е мекичка.
Невероятна е на допир.
Но трябва и да ухаят по определен начин.
Каква свежест.
Ухае на надежда.
Направих ти обяд. Ще хапнеш ли сандвич?
Вкусен е.
Целувките с Хулия този ден бяха като сандвича на Естебан.
Трябваше да са наслада, но не бяха.
Извинявай, все мисля как ще разочаровам Мемо.
Толкова се радваше за Морския прозорец.
Мемо е най-добрият ти приятел, ще те разбере.
Сега и аз се разсеях.
Чайките са нетърпими тази седмица.
Да спрем тогава? Моля те.
Забавно беше за известно време,
но вече не искам да се крием.
Но така сме като секси шпиони.
"Секси шпионите" не се натискат до кофи за боклук.
Не искаш ли хората да знаят за нас?
За чувствата ти към мен?
Искам, разбира се.
Само че...
Ще ми излезе име, че се свалям с началниците си.
- Аз началник ли съм ти? - Сериозно говоря.
Откакто бях с Чад,
все се боя, че ме смятат за използвачка.
А си имам мои мечти.
Просто не съм готова за нова порция осъдителни погледи.
Това е идеята ми за боклука.
Край на презентацията ми край кофите.
Впечатляващо портфолио. Ще изпратя нарежданията сутринта.
Странно, че говорите по работа.
С Мемо идвахме тук да се натискаме, докато ходехме тайно.
Разбирам, че сега си ми шеф, а аз пак съм прост служител край басейна,
буквално заринат с бакшиши, но в теб има нещо,
което ми пречи да те възприемам сериозно.
Май е лицето ти.
Помолих те само да преместиш шезлонг.
Пак чувам бял шум.
Мемо, имаш ли секунда?
Естествено, че имам! И още как.
Добре, слушай сега.
Бях ти казал, че ще може...
Плачеш ли?
Извинявай, от щастие е.
Казах на баба ми къде ще направя предложението
и тя така се развълнува, че ми даде годежния си пръстен.
По-хубав е от онзи, който купих. Не си сменя цвета според настроението.
Баба ти е много мила.
Каза, че годежът ми днес толкова ще я зарадва,
че може да устиска още пет години.
Така ли? Страхотно.
Но от друга страна, с внук като теб животът й несъмнено е бил прекрасен.
Всъщност не, бил е ужасен.
За пръв път от години се усмихна.
Какво щеше да ми казваш?
Готви се за шампанско довечера. Ще донеса бутилка от хубавото.
Луксозните комплекси постоянно се развиват.
За да се конкурираме с Канкун, е нужен по-млад и сексапилен персонал.
Бизнес плана си ли описвате, или любовните си завоевания?
Мисля, че с вас ще се разбираме добре, г-це Дейвис.
Повярвайте ми, няма защо да се тревожите. "Лас Колинас" е на гребена на вълната.
Ясно.
СТАРИ ВРЕМЕНА
С такава идея ли паркирахте тук тази антика?
Сладоледения Джони е институция.
Някои гости идват специално, за да опитат класическите му вкусове.
Така ли?
- Мента с шоколад, моля. - Мента с шоколад?
- Веднага, сеньор. - Благодаря.
Време е за свежа кръв, Даян.
- Знаеш, че съм прав. - Джони!
Не!
Г-н Вера, извинявам се,
но намерих начин да направя дегустацията на севиче още по-гениална.
Вместо да е при Морския прозорец, защо да не е направо край морето?
Мога да запазя прекрасно местенце на плажа, по-просторно е...
Боже, слага и поръска. Край няма!
Какво? Да.
Разбира се, където прецениш за дегустацията. Доверявам ти се.
- Наистина ли? Чудесно! Ще се изумите. - Знаеш ли какво?
Щом ще е по-просторно, защо не поканим и гости?
Двайсет. Не, нека са трийсет.
И вместо един вид севиче,
донеси различни, от различни места.
- От целия град. Ще е супер, нали? - Със сигурност.
- Наред ли е всичко? - Идеално. Два палеца нагоре. Трети нямам.
Отне цял ден,
но успях да преместя дегустацията и да изпълня прищевките на г-н Вера.
Междувременно Мемо се опитваше да напасне предложението си със залеза,
но Лорена се оказа необичайно бърза в ходенето.
- Радвам се, че реши да се разходим. - Нали? Хубаво е.
Но ми се иска да се порадвам на тези растения. Да намалим темпото?
Извинявай, тренирала съм спортно ходене.
Няма лъжа, спортното ходене е хит в Мексико.
Имаме десет златни медала.
Прав си, да намалим темпото. Закъде сме се разбързали?
Леля Лупе вече позволи да се виждаме.
Да караме полека, да се опознаем.
Замисли се колко първи неща ни предстоят.
Първата ни разходка по залез, първата ни екскурзия.
Първият концерт, на който се губя в тълпата, а ти идваш и ме спасяваш.
Примерът ти е твърде конкретен, но това е идеята.
- Каква красота! - Съгласен съм с теб.
Аз също.
Действай, докато е светло.
Лельо Лупе, какво става?
Лупе, няма да й предложа днес.
- Щял си да ми предложиш брак? - Секунда, любов моя.
Виж.
Племенницата ти е най-важното нещо за мен.
Но всичко се случва прекалено бързо.
Трябва ни време, за да се опознаем на спокойствие и без натиск.
Значи те хвана шубето?
Не! Дори съм донесъл пръстена на баба ми.
Да му се не види.
Лупе...
Искам да прекарам живота си с теб.
Като моя леля.
Но не бива да пришпорваме Лорена. Не е честно спрямо нея.
И когато накрая й предложа,
искам да е по начин, който да показва колко добре я познавам.
По-странно предложение не бяхме имали.
Добре де.
Отпускам ви време, но дай пръстена като гаранция.
Така осъзнах, че и аз не бива да пришпорвам Хулия.
Не можех да повярвам на очите си.
Партито със севиче, а вероятно и цялата ми кариера бяха съсипани.
Трябваше да предприема нещо. И хукнах.
Търсех дон Пабло.
Той се оказа прав. Не можех да поставям граници.
И сега се бях издънил със съсобственика на хотела.
ДЕГУСТАЦИЯ НА СЕВИЧЕ
Максимо.
Прав е бил брат ми за теб. Страхотно си се справил.
- За всичко си помислил. - Така ли?
Точно така. Впечатляваща организация, Максимо.
Внимавайте, дон Пабло. Това момче може да ви вземе работата.
Такъв е планът.
Не знам откъде да започна.
Как? Кога? Защо?
Премести дегустацията на плажа, но забрави за чайките.
Затова подготвих резервен вариант още преди гостите да стъпят на брега.
- Но защо не ме предупредихте? - Понякога провалът е най-добрият учител.
Максимо, трябва да решиш дали ще си приятел с персонала,
или ще правиш всичко необходимо за успеха на хотела.
Това е първата ти издънка.
Дано е последната.
Тогава осъзнах колко е трудно да привикнеш с нова роля.
Даян се сблъскваше с подобен проблем с новия дразнещо красив съсобственик.
Прав сте. Трябва да затворим салона за сладолед.
- Имаме нужда от нещо ново. - Радвам се, че сме на едно мнение.
Бъдете сигурен, ще се боря за сърцето и душата на моя хотел.
Което ми напомня, запознайте се със сервитьора ви тази вечер.
- Боже. - Грижи се добре за него, Джони.
Боже.
Мислех да изхвърля боклука, но незнайно защо ме хвана срам.
- Сбърках ли нещо? - Не, любов моя.
Ти си идеалният съпруг.
Точно това е проблемът.
Бих могъл да съм и доста по-лош.
Дай бира!
И да е студена!
Не мога, извини ме.
Да ти донеса ли биричка?
Не искам да се променяш, Естебан.
Но помагаш толкова много, че за мен не остава нищо за правене.
Това не е ли хубаво?
Искам да се грижа за семейството си, да помагам на всички.
Знам, че е глупаво, но така сякаш ставам ненужна.
Дори за къщната работа.
Какво правиш?
Трупам боклук. Веднага трябва да го почистиш.
Не го оставяй на Естебан!
Ти си луд.
Искам само да си щастлива.
И да решиш какво друго искаш от живота.
А аз ще ти помагам, като помагам по-малко.
Честно казано, чистенето ми действа успокояващо.
Какво стана?
Брашното падна.
Заваля сняг!
Нищо не виждам.
Нямам търпение "младоженската фаза" да премине.
Понякога, дори да ти е криво,
трябва да се съобразиш с желанието на другия.
Хулия, прегледах предложението ти
да улесним освобождаването на стаите с кутия за ключове.
Идеята ми се струва оригинална. Ще я предложа за обсъждане.
Много добре, г-н Гаярдо.
Щом е важно за теб, важно е и за мен.
Струва си да те чакам. Ще караме с темпото, което искаш.
Онази година се научих да поставям работата на първо място.
И отношенията, които бях изградил, щяха да се променят завинаги.
Максимо!
Стига толкова, укротете се.
Няколко съобщения.
За щастие, чайките мигрираха в Канкун.
И ще глобя Хектор и Бето.
Братовчед на Химена ги е видял на финала по хай-алай.
Хулия, Алехандро Вера и колегите му заминават днес.
Да ги изпратим подобаващо.
Помнете, целта ни е...
Хулия, искаш да съобщиш нещо ли?
Да.
С Максимо сме гаджета.
Заедно сме от известно време.
И не ми пука какво мислите.
Знаех си! Печеля!
МАКСИМО И ХУЛИЯ
Плащайте, гадове!
Да бяхте изчакали още ден!
Изключително се радвам за вас.
Но да бяхте го обявили миналия вторник.
- Хектор, можеш ли да развалиш стотачка? - Всичко мога.
Така твоят наперен и самовлюбен баща милиардер
огласи любовта си пред всички.
Заринах те с приказки в собствения ти дом.
Радвам се, че те видях, Палома.
Но ще си тръгваме. Извинявай, че се застояхме толкова.
Знаете ли...
Тъкмо щях да правя вечеря.
Каниш ме да остана ли?
Всъщност каня братовчед си.
Но тъй като е с теб, може и ти да останеш.
Добре.
Превод на субтитрите Боряна Богданова